AJA ขนทัพสินค้า “EV Bike” ร่วมงาน “Bangkok Motorbike Festival 2022”
AJA ขนทัพสินค้า “EV Bike” ร่วมงาน “Bangkok Motorbike Festival 2022” วางเป้าขึ้นแท่นเบอร์หนึ่งของเมืองไทย รองรับดีมานด์ผู้บริโภคยุคใหม่
AJA ขนทัพสินค้า “EV Bike” ร่วมงาน “Bangkok Motorbike Festival 2022” วางเป้าขึ้นแท่นเบอร์หนึ่งของเมืองไทย รองรับดีมานด์ผู้บริโภคยุคใหม่
30 พ.ค. 2565

นายพิชัย ปัญจสังข์ ประธานเจ้าหน้าที่บริหาร บริษัท เอเจ แอดวานซ์ เทคโนโลยี จำกัด (มหาชน) หรือ AJA เปิดเผยว่า บริษัทฯ ได้ร่วมงาน Bangkok Motorbike Festival 2022 เทศกาลเพื่อคนรักมอเตอร์ไซค์ที่ยิ่งใหญ่ที่สุดในภูมิภาคเอเชียตะวันออกเฉียงใต้ เป็นปีที่ 13 โดยได้นำมอเตอร์ไซค์ไฟฟ้า AJ EV BIKE ซึ่งเป็นนวัตกรรมใหม่ของยานยนต์แห่งอนาคต เทคโนโลยีล้ำสมัย รุ่นT9 มอเตอร์ 3,000 W ขับขี่ปลอดภัยด้วยความเร็วสูงสุด 106 กิโลเมตร/ชั่วโมง มาพร้อมแบตเตอรี่ 72V30AH Lithium มาร่วมโชว์ พร้อมเตรียม Swap Battery ให้บริการ ทุกเส้นทางทั่วประเทศ
“ตลอดระยะเวลา 3 ปีที่ผ่านมา กลุ่มบริษัท เอเจแอดวานซ์เทคโนโลยี จำกัด (มหาชน) ได้นำเทคโนโลยี ยานยนต์ไฟฟ้า ทั้งรถยนต์ไฟฟ้า มอเตอร์ไซค์ไฟฟ้า จักรยานไฟฟ้า สามล้อไฟฟ้า เข้ามาสู่ตลาดประเทศไทย และยังได้เป็นผู้นำตลาดในกลุ่มยนตรกรรมดังกล่าว ตลอดจนพัฒนาให้เกิดเทคโนโลยีใหม่ๆ อย่างต่อเนื่อง
ในปีนี้ เอเจ พระเอกตัวจริง หรือที่ทุกคนรู้จักดีในชื่อ AJ EV BIKE ขอนำเสนอ นวัตกรรมแห่งวงการมอเตอร์ไซค์ไฟฟ้า ซึ่งก็คือ AJ ENERGY Swap Station ที่ได้นำมาจัดแสดงในงานนี้ นอกเหนือจากการนำรถมอเตอร์ไซค์ไฟฟ้ารุ่นใหม่ๆ ที่ใช้แบตเตอรี่ลิเธี่ยม สามารถสลับเปลี่ยนขุมพลังในไม่กี่วินาทีแล้ว  ยังคงมีระบบ ECO SYSTEM มานำเสนอ โดยมีความสะดวกสบาย ทั้งระบบการทำงานต่างๆเป็นไปอย่างสะดวกรวดเร็ว ถือได้ว่าเราได้พัฒนาทั้ง Application โดยคนไทยและเพื่อคนไทย ช่วยกันใช้พลังงานบริสุทธิ์ร่วมรักษาสิ่งแวดล้อม และมุ่งมันที่จะพัฒนาต่อไป”นายพิชัย กล่าว
สำหรับในปีนี้ AJ ENERGY Swap Station จะเริ่มให้บริการตามจุดต่าง ๆ ในกรุงเทพก่อน แล้วจึงค่อยขยายไปต่างจังหวัด และจะให้ครอบคลุมทั่วประเทศในอนาคต เพื่อต่อยอดของเป้าหมายทางธุรกิจที่ได้วางไว้ 6,000 คันต่อปี ส่วนแบ่งตลาด 15%
สำหรับแผนการดำเนินธุรกิจของรถจักรยานยนต์ไฟฟ้า ที่กำลังอยู่ในช่วงขาขึ้น บริษัทฯ มีแผนในการเจาะไป 3 กลุ่มเป้าหมายคือ 1. ผู้ใช้ทั่วไป 2. ไรเดอร์ และ 3. วินมอเตอร์ไซต์